Ο Αόρατος Άνθρωπος

Ο αόρατος άνθρωπος (πρωτότυπος τίτλος: The Invisible Man) είναι ο τίτλος της αγγλικού μυθιστορήματος τρόμου και επιστημονικής φαντασίας του Χ. Τζ. Γουέλς. Δημοσιεύθηκε στην Αγγλία το καλοκαίρι του 1897, αρχικά σε επεισόδια στο εβδομαδιαίο περιοδικό Pearson's Weekly και στην συνέχεια ως αυτοτελή έκδοση το φθινόπωρο του ίδιου έτους.  Στην Ελλάδα, αποσπάσματα πρωτοδημοσιεύθηκαν το 1901, ανώνυμα, τότε, και όπως αποδείχθηκε σχεδόν ένα αιώνα αργότερα, σε μετάφραση του Αλέξανδρου Παπαδιαμάντη, στην εφημερίδα Άστυ.

 Κύρια Πρόσωπα 
 Γκρίφιν, ο αόρατος άνθρωπος
 δόκτωρ Άρθουρ Κεμπ
 συνταγματάρχης Άντι Τζάφερς
 Τόμας Μάρβελ
 Κύριος Χολ
 Κυρία Χολ

 Υπόθεση 

Το μυθιστόρημα αφηγείται την ιστορία του Γκρίφιν, ενός επιστήμονα Χημείας, που ανακαλύπτει τη μυστική συνταγή που θα τον κάνει αόρατο. Ο Γκρίφιν δοκιμάζει τη συνταγή με επιτυχία και για λίγο κυκλοφορεί πότε αόρατος και πότε μεταμφιεσμένος με επιδέσμους, γυαλιά και γάντια ανάμεσα στους συνανθρώπους του. Κάποια στιγμή όμως ανακαλύπτει ότι δεν μπορεί να γίνει ξανά ορατός, κάτι που τον οδηγεί στην τρέλα και στο έγκλημα, και τελικά στο θάνατο, στα χέρια ενός θυμωμένου πλήθους, καθώς τον κατακρεούργησε ένας εξαγριωμένος όχλος. Το σώμα του Γκρίφιν ξαναγίνεται ορατό καθώς πεθαίνει.

 Μεταφράσεις στα ελληνικά 

 Ο αόρατος άνθρωπος (1901), μτφρ. Αλέξανδρος Παπαδιαμάντης, Άστυ.Επισκόπουλος, Νίκος. 1901. "Ο αόρατος". στο Χ. Τζ. Γουέλς. Ο αόρατος. 283-286. Μτφ. Αλέξανδρος Παπαδιαμάντης. Αθήνα: Κίχλη.
 Ο αόρατος άνθρωπος (1982), μτφρ. Άρης Σφακιανάκης, εκδόσεις Γράμματα.
 Ο αόρατος άνθρωπος (1999), μτφρ. Σταύρος Παπασταύρου, εκδόσεις Κυριάκος Παπαδόπουλος.
 Ο αόρατος άνθρωπος (2022), μτφρ. Ευρυδίκη Αμανατίδου, εκδόσεις OpenBook.gr

 Ταινίες 

 1933, Ο αόρατος άνθρωπος (The Invisible Man), τρόμου / επιστημονικής φαντασίας. Σκηνοθεσία απ' τον Τζέιμς Γουέιλ και πρωταγωνιστούν ο Κλοντ Ρέινς και η Γκλόρια Στιούαρτ. 
 1940, Ο αόρατος άνθρωπος επιστρέφει (The Invisible Man Returns), τρόμου / επιστημονικής φαντασίας. Σκηνοθεσία από τον Τζο Μέι και πρωταγωνιστούν ο Βίνσεντ Πράις, ο Σέντρικ Χάρντγουικ και η Ναν Γκρέι. 
 1940, Η αόρατη γυναίκα (The Invisible Woman), κωμωδία. Σκηνοθεσία από τον Α. Έντουαρντ Σούθερλαντ και πρωταγωνιστούν οι Βιρτζίνια Μπρους, ο Τζον Μπάριμορ και ο Τζον Χάουαρντ. 
 1942, Ο αόρατος πράκτορας (Invisible Agent), θρίλερ επιστημονικής φαντασίας. Σκηνοθεσία από τον Έντουιν Λ. Μαρίν και πρωταγωνιστούν οι Ιλόνα Μάσεϊ, Τζον Χολ, Πίτερ Λόρε, Σέντρικ Χάρντγουικ. 
 1944, Η εκδίκηση του αόρατου ανθρώπου, τρόμου / επιστημονικής φαντασίας. Σκηνοθεσία από τον Φορντ Μπιμπ και πρωταγωνιστούν οι Τζον Χολ, Λεόν Έρολ και Τζον Καραντάιν. 
 1951, Ο Άμποτ κι ο Κοστέλο συνταντούν τον αόρατο άνθρωπο, κωμωδία. Σκηνοθεσία από τον Τσαρλς Λάμοντ και πρωταγωνιστούν οι Μπαντ Άμποτ, Λου Κοστέλο, Νάνσι Γκιλντ και Άρθουρ Φρανζ. 
 2020, Ο αόρατος άνθρωπος, τρόμου / επιστημονικής φαντασίας. Σκηνοθεσία από τον Λι Γουανέλ και πρωταγωνιστές τους Ελίζαμπεθ Μος, Άλντις Χοτζ, Στορμ Ριντ, Χάριετ Ντάιερ, Μίχαελ Ντόρμαν και Όλιβερ Τζάκσον-Κοέν.

 Παραπομπές 

 Βιβλιογραφία 



 Εξωτερικοί σύνδεσμοι 


Κατηγορία:Μυθιστορήματα του Χ. Τζ. Γουέλς
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν κόμικς
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα του 1897